open-index/open-wikipedia-markdown huggingface dataset:
Αγία Πελαγία Ποτοκάκι Σάμου

Η **Αγία Πελαγία** είναι ναός και  βρίσκεται στο Ποτοκάκι Σάμου.

## Τοποθεσία
Η Αγία Πελαγία βρίσκεται στον κάμπο της Χώρας, έξω από τον οικισμό Ποτοκάκι και προς τα νοτιοδυτικά της λίμνης Γλυφάδας. Υπάγεται στο πλησιόχωρο μοναστήρι της Αγίας Τριάδας. 
## Αρχιτεκτονική περιγραφή
Ανήκει στον τύπο του τρίκογχου ναού με εσωτερικές 3,55Χ 5,80 και υψος ως την κορυφή του θόλου 3,55 μ. Η διάμετρος του τρούλλου είναι μικρότερη από το πλάτος του χώρου, και η μετάβαση στους πλάγιους τοίχους γίνεται με πλευρικά τόξα ιδιόμορφης καμπυλότητας που οι επιφάνειές τους στο εσωτερικό δεν ξεχωρίζουν σαφώς από την επιφάνεια εκείνου ούτε από τις επιφάνειές των γωνιακών σφαιρικών τριγώνων. Ο τρούλλος είναι χαμηλωμένος χωρίς τύμπανο και παράθυρα, ο όγκος του εξωτερικά δείχνει χωμένος μέσα στις σχιστόπλακες της επικάλυψης του κεντρικού θόλου και μόνο από τα πλάγια φαίνεται  η υπερύψωσή του σαν ένα μικρό τοπικό ανέβασμα των πλευρικών τοίχων. Οι κόγχες των χωρών είναι αρκετά μικρές σε ύψος και πλάτος και ελαφρά μετατοπισμένες ως προς τον εγκάρσιο άξονα του εγγεγραμμένου σταυρού Η κόγχη του ιερού είναι μικρή και αυτή , κτισμένη στο κάτω μέρος και συμμετρικά πλαισιωμένη από τις μικρότερες κόγχες της πρόθεσης και του διακονικού, η δε εξοχή της προς τα έξω είναι τρίπλευρη. 

## Παραπομπές

## Πηγές
*Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα ΣάμουΝικόλαος Δημητρίου, Αθήνα, 1997.

Κατηγορία:Εκκλησίες στη Σάμο
PDS 110

Ο **PDS 110** είναι νεαρός αστέρας που βρίσκεται περίπου 1.100 έτη φωτός μακριά από τη Γη στον αστερισμό του Ωρίωνα. Το 2017 ανακαλύφθηκε ότι το άστρο διαθέτει σε τροχιά έναν εξωπλανήτη ή καφέ νάνο με ένα δίσκο σκόνης γύρω του.

## Περιγραφή
Ο PDS 110 είναι ένας νεαρός αστέρας που συνεχίζει να πλησιάζει την κύρια ακολουθία. Έχει χαρακτηριστεί ως ένας αστέρας τύπου Τ Ταύρου, ή ως προ-κύριας ακολουθίας αστέρας. Οι φασματικές γραμμές ενδεικτικές για μια τύπου Τ Ταύρου ταξινόμηση είναι κάπως ασθενέστερες απ' ό,τι ένας τυπικός T Ταύρου αστέρας, ερμηνευόμενες έτσι ως ένα μετά-Τ Ταύρου στάδιο.

## Δίσκος σκόνης γύρω από το δευτερεύον αντικείμενο
Μετρήσεις της φωτεινότητας από τα προγράμματα SuperWASP και KELT έδειξαν δύο παρόμοιες μειώσεις στη φωτεινότητα, το Νοέμβριο του 2008 και τον Ιανουάριο του 2011, και οι δύο με μέγιστη μείωση φωτεινότητας 30% και διάρκεια 25 ημερών. Τα γεγονότα αυτά ερμηνεύτηκαν ως διελεύσεις μιας δομής με περίοδο 808 ± 2 ημέρες, που αντιστοιχεί σε μια τροχιακή απόσταση περίπου 2 AU. Η μεγάλη μείωση στην φωτεινότητα θα μπορούσε να συμβεί λόγω ενός πλανήτη ή καφέ νάνου με έναν περιφερικό δίσκο σκόνης ακτίνας 0,3 AU γύρω από ένα κεντρικό αντικείμενο με μάζα μεταξύ 1,8 και 70 φορές τη μάζα του Δία. Μία ακόμα διέλευση είχε προβλεφθεί για τον Σεπτέμβριο του 2017, αλλά τίποτα παρόμοιο με τα προηγούμενα γεγονότα δεν παρατηρήθηκε, γεγονός που αποκλείει ένα περιοδικό φαινόμενο.

## Δείτε επίσης
KIC 8462852 - αστέρας που εμφανίζει ασυνήθιστες διακυμάνσεις φωτός
1SWASP J140747.93-394542.6

## Παραπομπές


Κατηγορία:Αντικείμενα 2MASS
Κατηγορία:Υπογίγαντες αστέρες τύπου F
Κατηγορία:Ωρίων (αστερισμός)
Κατηγορία:Πλανητικοί δακτύλιοι
Όσιος Χριστόδουλος Ηραίου

Ο ** Όσιος Χριστόδουλος Ηραίου** είναι μικρή μονόκλιτη θολοσκέπαστη βασιλική και βρίσκεται στη Σάμο, στην περιοχή Ηραίου, σε μικρή απόσταση από το μετόχιο του Αγίου Ιωάννη του Θεολόγου. 

## Περιγραφή
Ανήκει στον τύπο της μικρής θολοσκέπαστης βασιλικής με εσωτερικές διαστάσεις κάτοψης 2,60 x 6,30 μ. και ύψος ως την κορυφή του θόλου 3,55 μ. Ο θόλος είναι ανεπίχριστος, έντονα οξυκόρυφος, αποτελείται από εμφανείς καλολαξευμένους ορθογώνιους θολίτες και στις γενέσεις του στα πλάγια διαχωρίζεται από τους τοίχους με κοσμήτη μια λίθινη ταινία εξέχουσα και λαξευμένη σε κυρτό κυμάτιο. Με θολίτες είναι διαμορφωμένο το επάνω τμήμα της κόγχης του ιερού, η οποία σε γενικές αναλογίες είναι ασυνήθιστα ψηλή και φθάνει ως την κορυφή του θόλου. Δεν υπάρχουν παράθυρα εκτός μικρού στην κόγχη. Δυό ογκώδεις αντηρίδες υπάρχουν συμμετρικά στην κάτοψη και καλύπτουν το μεγαλύτερο μέρος των πλάγιων τοίχων. και μειώνονται ελαφρά προς τα επάνω. Το δάπεδο είναι στρωμένο με τσιμέντο και η εξωτερική επιφάνεια του θόλου  ενώ μέρι πριν μερικά χρόνια ήταν στρωμένη με τετραγωνισμένες σχιστόπλακες. Η δυτική όψη είναι ελαφρά χωμένη στο έδαφος και συμμετρικά ως προς την είσοδο δύο μικρές ορθογώνιες αβαθείς εσοχές.

## Παραπομπές

## Πηγές
*Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997.

Κατηγορία:Εκκλησίες στη Σάμο
Άγιος Ιωάννης Πνακά Βουρλιωτών

Ο **Άγιος Ιωάννης** είναι ναός μονοσκέπαστης βασιλικής  ευρισκόμενος στην Πνακά Βουρλιωτών Σάμου.

## Τοποθεσία
Ο **Άγιος Ιωάννης** βρίσκεται στην τοποθεσία Πνακά επάνω στον παλιό πεζόδρομο που οδηγούσε στον οικισμό Βουρλιωτών από την περιοχή του Όρμου και ήταν μετόχι της μονής Βροντιανής. 

## Περιγραφή
Ανήκει στον τύπο της μικρής μονόκλιτης θολοσκέπαστης βασιλικής (μονόχωρου δρομικού ναού) με εσωτερικές διαστάσεις κάτοψης 2, 85Χ 6,10 μ. και ύψος ως τον κορυφή του θόλου 9,55μ. Η βασική ιδιορρυθμία του είναι οι μεγάλες πλευρικές κόγχες του  που σε ρυθμικές σειρές ανά τρεις ανοίγονται συμμετρικά στις εσωτερικές επιφάνειες των πλάγιων τοιχών στο προ του ιερού τμήματος. Η διατομή της εσωχής τους είναι γενικά ημικυκλική, εκτός από το επάνω μέρος εκείνων του βορινού τοίχου, όπου είναι τραπεζοεδής. Η μικρή κόγχη του ιερού κτισμένη στο κάτω μέρος είναι πλήρως ενταγμένη μέσα στο πάχος του ανατολικού τοίχου , λόγω της εκεί απότομης πτώσης του εδάφους. Προ της εισόδου υπάρχει μεγάλο ξυλόστεγο προστώο, ανοικτό και στις τρεις πλευρές, στηριζόμενο σε τρεις ογκώδεις κτιστούς πεσσούς, στις δύο ελεύθερες γωνίες του και μάλλον είναι μεταγενέστερο. Ο δυτικός τοίχος έχει δυο παράθυρα συμμετρικά ως προς την είσοδο. Στον βορινό τοίχο έχει παράθυρο, στο βάθος της πρώης από τα ανατολικά κόγχης.Στον ανατολικό τοίχο υπάρχουν ανόμοιες δύο μικρές κόγχες, της πρόθεσης και του διακονικού και άλλες δύο μικρές και ασύμμετρες στα εκεί άκρα των πλάγιων τοίχων. Υπάρχει λιτό ξύλινο τέμπλο. Το δάπεδο είναι ελέυθερα παλκωστρωμένο και η στεγη έχει επικεράμωση. Σήμερα έχουν στρωθεί με τσιμέντο. Από μπετόν είναι εξωτερικά υποστηλώματα στις τέσσερις εξωτερικές γωνίες του κτιρίου.
## Παραπομπές


## Πηγές
*Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου*Νικόλαος Δημητρίου*, Αθήνα, 1997.

Κατηγορία:Εκκλησίες στη Σάμο
Κάρολος Ιωσήφ, αρχιδούκας της Αυστρίας

Ο **Κάρολος Ιωσήφ της Αυστρίας** (γερμ. *Karl Joseph von Österreich*, 1 Φεβρουαρίου 1745 - 18 Ιανουαρίου 1761) ήταν ο δευτερότοκος γιος της αυτοκράτειρας Μαρίας Θηρεσίας και του Φραγκίσκου Α΄ της Αγίας Ρωμαϊκής Αυτοκρατορίας.

## Ζωή
Ο *Κάρολος Ιωσήφ Εμμανουήλ Ιωάννης Νέπομουκ Αντώνιος Προκόπιος* ήταν ο αγαπημένος γιος της Μαρίας Θηρεσίας και του Φραγκίσκου. Είχε αρραβωνιαστεί αρχικά τη Μαρία Λουίζα της Ισπανίας και στη συνέχεια την Ισαβέλλα της Πάρμας.

Είναι γνωστό ότι μισούσε τον μεγαλύτερο αδελφό του, Ιωσήφ. Τον κορόιδευε για την υπεροψία του και θεωρούσε ο ίδιος να αξίζει περισσότερο να γίνει αυτοκράτορας της Αγίας Ρωμαϊκής Αυτοκρατορίας επειδή ήταν ο πρώτος γιος που γέννησε η Μαρία Θηρεσία κατά τη διάρκεια της βασιλείας της ως αυτοκράτειρα. Ο Κάρολος συχνά έλεγε ότι σκόπευε να πολεμήσει εναντίον του αδερφού του για τον θρόνο.
## Θάνατος
Η αντιπαλότητα μεταξύ των αδελφών τερματίστηκε από τον θάνατο του Κάρολου Ιωσήφ από ευλογιά, δύο εβδομάδες πριν από τα δέκατα έκτα γενέθλιά του. Ενώ η μητέρα του καθόταν στο κρεβάτι του κλαίγοντας, ο Κάρολος Ιωσήφ της είπε: "*Δεν πρέπει να κλαις για μένα, αγαπητή μητέρα, γιατί αν ζούσα, θα σου έδινα πολλά περισσότερα δάκρυα!*"

Ο Κάρολος Ιωσήφ είναι θαμμένος στην Αυτοκρατορική Κρύπτη της Βιέννης. Η καρδιά του θάφτηκε χωριστά στο Παρεκκλήσιο Λορέτο της Αυγουστινιανής Εκκλησίας στη Βιέννη.

## Πρόγονοι





## Πηγές
* Mahan, J. Alexander: *Maria Theresa of Austria*, READ BOOKS 2007 

## Παραπομπές


Κατηγορία:Αυστριακοί ευγενείς
Λουίζα Νταϊάνα της Ορλεάνης

Η **Λουίζα Ντιάνα της Ορλεάνης** (27 Ιουνίου 1716 – 26 Σεπτεμβρίου 1736) ήταν πριγκίπισσα της Ορλεάνης, ως η έβδομη κόρη του Φιλίππου Β΄ της Ορλεάνης και της συζύγου του, Φραγκίσκης Μαρίας των Βουρβόνων, κόρης του Λουδοβίκου ΙΔ΄ και της ερωμένης του, Αθηναΐδας του Μοντεσπάν.. 
## Ζωή
Η Λουίζα Ντιάνα της Ορλεάνης γεννήθηκε στο Βασιλικό Παλάτι στο Παρίσι, στις 27 Ιουνίου 1716 ως το μικρότερο παιδί του Δούκα και της Δούκισσας της Ορλεάνης. Σχετικά με τη γέννηση της εγγονής της, η Ελισάβετ Καρλόττα του Παλατινάτου (γνωστή στο δικαστήριο απλά ως Madame) δήλωσε: "Τ*η στιγμή που ολοκλήρωσα την επιστολή μου στην [[Καρολίνα του Βρανδεμβούργου-Άνσμπαχ|Πριγκίπισσα της Ουαλίας]], ήρθαν να μου ανακοινώσουν ότι η κυρία της Ορλεάνης γεννάει. Ήταν μόλις ένδεκα, όταν η μεταφορά μου ήταν έτοιμη, και μπήκα στον προθάλαμο και μου είπαν με χαμηλή φωνή: «Η Βασιλική της Υψηλότητα γέννησε πριν από μία ώρα». Αλλά αυτό ειπώθηκε με τόσο λυπηρό τόνο που δεν αμφέβαλλα ότι η κυρία της Ορλεάνης είχε φέρει στον κόσμο μια έβδομη κόρη και αυτό δυστυχώς συνέβη*".

Μέχρι τον γάμο της, ήταν γνωστή ως *Mademoiselle de Chartres*, τίτλος που είχε χρησιμοποιηθεί από την μεγαλύτερη αδερφή της, Αδελαΐδα (1698-1743), η οποία, τη στιγμή της γέννησης της Λουίζας Ντιάνας, ήταν καλόγρια στο Τσέλλε. Χρησιμοποιήθηκε επίσης από τη θεία της Ελισάβετ Καρλόττα της Ορλεάνης. Μεγάλωσε με την νεότερη αδερφή της, Ελισάβετ κι εκπαιδεύτηκαν σε μοναστήρια. Η αδελφή της θα γίνει αργότερα βασίλισσα της Ισπανίας ως σύζυγος του Λουδοβίκου Α΄ της Ισπανίας. Η Λουίζα Ντιάνα λέγεται ότι ήταν ένα πολύ ευαίσθητο παιδί και θα μεγάλωνε για να είναι μία από τις πιο όμορφες από τις κόρες του Αντιβασιλέα Φιλίππου. Η γέννησή της δεν χαιρετίστηκε πραγματικά με τη χαρά που είχε συναντήσει ο αδελφός της, Λουδοβίκος της Ορλεάνης.

Το 1732, η δεκαπεντάχρονη Ντιάνα παντρεύτηκε τον μακρινό ξάδερφό της Λουδοβίκο Φραγκίσκο, πρίγκιπα του Κοντί. Ο μοναδικός επιζών γιος της, Λουδοβίκος Φραγκίσκος Ιωσήφ του Κοντί, έγινε ο τελευταίος Πρίγκιπας του Κοντί.

## Το τέλος
Η Λουίζα Ντιάνα απεβίωσε κατά τον τοκετό στις 26 Σεπτεμβρίου 1736. Το 1734, η Λουίζα γέννησε έναν γιο, κληρονόμο του Κοντί και, το 1736, ένα δεύτερο παιδί που πέθανε κατά τη γέννηση, στο Ισσύ, έξω από το Παρίσι. Τότε θάφτηκε στην εκκλησία Saint-André-des-Arcs. Ο σύζυγός της δεν ξανανυμφεύτηκε.

## Πρόγονοι




## Τέκνα
*Λουδοβίκος Φραγκίσκος Ιωσήφ του Κοντί (1734 - 1814), παντρεύτηκε τη Μαρία Φορτουνάτα της Μόντενα και δεν είχε νόμιμα τέκνα.
*Θνησιγενής γιος (1736)

## Παραπομπές


Κατηγορία:Πριγκίπισσες της Γαλλίας
Κοίμηση της Θεοτόκου Καλλιθέας Σάμου

Η **Κοίμηση της Θεοτόκου** είναι τρίκογχος ναός στην Καλλιθέα Σάμου, στο όρος Κέρκη.

## Τοποθεσία
Η Κοίμηση της Θεοτόκου βρίσκεται στην περιοχή Καλαμπάχτασι, σε απόσταση μιας ώρας προς τα νοτιοανατολικά του οικισμού της Καλλιθέας,επάνω στο βουνό του Κέρκη, στην είσοδο μιας σπηλιάς. Είναι γνωστή και ως Παναγία Μακρινή. Περιλαμβάνεται με την επωνυμία *Θαυμαστή* στον κατάλογο των εκκλησιών που με τα σιγίλλια των ετών 1816, 1776, 1736 και 1663 ανήκαν στο Σιναϊτικό μετόχι του Αγίου Γεωργίου Καστανιάς.
Η κακογραμμένη  εγχάρακτη επιγραφή επάνω από την είσοδο γράφει *...1765 Αυγούστου...*.

## Περιγραφή
Διακρίνονται δύο διαφορετικές οικοδομικές φάσεις. Η παλαιότερη ανήκει στον τύπο της μικρής μονόκλιτης βασιλικής και τώρα χρησιμοποιείται ολόκληρο ως χώρος του ιερού.  Είναι θολοσκέπαστη. Οι εσωτερικές διαστάσεις της είναι 2,15Χ 3,3μ. το δε ύψος και των δύο ωςτην κορυφή του θόλου είναι 2,65 μ. Στην κόγχη υπάρχει μικρό παράθυρο.
Το τμήμα της νεότερης φασης που αποτελεί τον κυρίως ναό κτίστηκε ως διευρυμένη προς τα δυτικά επέκταση της προηγούμενης, ανήκει στον τύπο του τρίκογχου ναού. Οι εσωτερικές διαστάσεις της κάτοψής της είναι 2,95 Χ 6,20μ. και το ύψος της ως την κορυφή του θόλου 3,95 μ. Στην θέση του ανατολικού τοίχου του ο οποιος απουσιάζει ανοίγεται ο χώρος του παλιώτερου ναϊδίου, του οποίου έχει αφαιρεθέι ο αρχικός δυτικός τοίχος. Ως προς τη θολοδομία στηρίζεται ο τρούλλος στους από κάτω θόλους κι όχι μέσω γωνιακών σφαιρικών τριγώνων αλλά μέσω ημιχωνίων.
Το δάπεδο της εκκλησίας είναι τσιμεντωποιημένο και το τέμπλο που παρεμβάλλεται στη γραμμή συνάντησης των δύο οικοδομικών φάσεων, νεότερο και και κτιστό, εξωτερικά η σχιστολιθική επικάλυψη των στεγών διατηρείται μόνο στον κατά μήκος θόλο, ενω στις σφαιρικές επιφάνειες έχει αντικατασταθεί με τσιμεντοκονία.

## Παραπομπές


## Πηγές
*Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997.

Κατηγορία:Εκκλησίες στη Σάμο
Άγιος Γεώργιος Μαραθοκάμπου

Ο **Άγιος Γεώργιος** είναι εκκλησία τρίκογχη στον Μαραθόκαμπο της Σάμου.

## Περιγραφή
Ανήκει στον τύπο του τρίκογχου ναού, με εσωτερικές διαστάσεις κάτχοψης 3,40Χ 7,50 μ. ύψος ως την κορυφή του κατά μήκους θόλου 4,50 μ. η δε αναλογία των πριν και των μετά από τον τρούλλο τμημάτων του χώρου είναι περίπου 1,4: 1. Οι γωνίες του μεταβατικού τετραγώνου κάτω από τον τρούλλο είναι ημιχώνια ή σφαιρικές κόγχες αντί σφαιρικών τριγώνων. Υπάρχουν μικρές αβαθείς τυφλές αψίδες στις εσωτερικές επιφάνειες των πλάγιων τοίχων  πριν και μετά από τις πλευρικές κόγχες. O τρούλλος είναι σχετικά χαμηλωμένος, η κόγχη του ιερού είναι μεγάλη, αλλά κτισμένη στο κάτω μέρος με συμμετρικές στα πλάγιά της τις μικρότερες κόγχες της πρόθεσης και του διακονικού και εξωτερικά τρίπλευρη. Οι πλάγιες κόγχες των χορών είναι εξωτερικά καμπύλες.
Στο δάπεδο υπάρχει πλακόστρωση με βοτσαλωτά τμήματα στις στέγες έχουμε σχιστόπλακες με επιμελημένη διάστρωση. Στη δυτική όψη του κτίσματος υπάρχει προσθήκη ενός ξυλόστεγου ναρθηκα με αμφικληνή επικεραμωμενη στέγη, επάνω από την είσοδο του οποίου είναι κατασκευασμένο ένα σχετικά απλό δίτοξο καμπαναριό.

## Παραπομπές


## Πηγές

*Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997.

Κατηγορία:Εκκλησίες στη Σάμο
Εγιαλέτι της Αιγύπτου

Το **Εγιαλέτι της Αιγύπτου** (, **') ή **Μπεηλερμπεηλίκι της Αιγύπτου''' ήταν τμήμα της Οθωμανικής Αυτοκρατορίας. Συστάθηκε το το 1517, έπειτα από την κατάκτηση της μαμελουκικής Αιγύπτου από την Οθωμανική Αυτοκρατορία ως αποτέλεσμα του οθωμανομαμελουκικού πολέμου.

Η Αίγυπτος ήταν πάντα μια δύσκολη επαρχία για τους Οθωμανούς σουλτάνους, όσον αφορά τον έλεγχό της. Το 1798, έπειτα από την εισβολή των γαλλικών δυνάμεων του Ναπολέοντα, η περιοχή τέθηκε υπό την κυριαρχία των Γάλλων. Μετά την απομάκρυνση των Γαλλικού Στρατού το 1805, ανέλαβε την εξουσία ο Μεχμέτ Αλή Πασάς, στρατιωτικός διοικητής του οθωμανικού στρατού στην Αίγυπτο. Η Αίγυπτος υπό τη δυναστεία του Μεχμέτ Αλή παρέμεινε τυπικά ως μια οθωμανική επαρχία. Το 1867 έλαβε το καθεστώς αυτόνομου υποτελούς κράτους με την ονομασία Χεδιβάτο της Αιγύπτου.

## Διοικητικές διαιρέσεις
Μετά την κατάκτηση της Αιγύπτου, οι Οθωμανοί διατήρησαν τις διοικητικές διαιρέσεις που δημιούργησαν οι Μαμβούκοι, οι οποίες ήταν δομημένες σε 13 υποεπαρχίες που περιλάμβαναν 24 κιράτ. Σε αντίθεση με την κατάσταση σε άλλες οθωμανικές επαρχίες, ο όρος σαντζάκι δεν είχε εδαφική σημασία, καθώς το τιμαριωτικό σύστημα δεν εφαρμόστηκε στην περιοχή. Η θέση του σαντζάκμπεη, που ήταν θεσμοθετημένη στην αυτοκρατορία, δεν χρησιμοποιήθηκε στην Αίγυπτο.

Οι δεκατρείς υποεπαρχίες ήταν οι εξής:
* Μινουφίγια
* Καλγιούμπ
* Γκαρμπίγια
* Μανσούρα
* Σαρκίγια
* Μπεχέιρα
* Γκίζα
* Φαγιούμ
* Ατφίχ
* Ουσμουναγίν
* Μανφαλούτ
* Αλ Μπαχνάσα
* Γκίργκα

## Παραπομπές


## Επιπλέον ανάγνωση
* 

Κατηγορία:Οθωμανική Αίγυπτος
Αιγυπτου
Κατηγορία:Ιστορία της Αιγύπτου
Αγία Τριάδα Καστανιάς Σάμου

Η **Αγία Τριάδα Καστανιάς** είναι εκκλησία στη Σάμο τρίκογχου τύπου.
## Τοποθεσία
Η **Αγία Τριάδα** βρίσκεται μεταξύ των οικισμών Λέκας και Καστανιάς και στην αρχή του δρόμου που οδηγεί στους Κοσμαδαίους. Ήταν παλιότερα μετόχι της μονής της Πάτμου και αναφέρεται ήδη από τον 17ο αιώνα, ενώ κάποιοι τη θεωρούν και προγενέστερη της ερήμωσης.

## Περιγραφή
Είναι μικρότερη του τύπου με διαστάσεις 2,35 Χ 5,90 μ. και ύψος ως την κορυφή του θόλου 3,60 μ. Στη στέγασή της ακολουθεί το τυπικό σύστημα θολοδομίας των σταυροειδών ναών με τη στήριξη του τρούλλου με τέσσερα γωνιακά σφαιρικά τρίγωνα στους από κάτω διασταυρωμένους θόλους Στους πλάγιους τοίχους δεν υπάρχουν οι ακραίες πλευρικές τυφλές αψίδες και οι μεσαίες που αντιστοιχούν στο πλάτος του τρούλλου, μεταβάλλονται σε κόγχες-τους χορούς-ημικυκλικής κάτοψης που το σχήμα της εξωχής τους είναι προς τα έξω είναι καμπύλο και έχουν από ένα παράθυρο στους άξονές τους.
Η αναλογία των πριν και των μετά του τρούλλου τμημάτων του χώρου είναι περίπου 2,5: 1, η δε κόγχη του ιερού είναι κι αυτή μεγάλη και υψηλή με καμπυλόσχημη προεξοχή προς τα έξω, ενώ τις μικρότερες κόγχες της πρόθεσης και του διακονικού τις βρίσκουμε όχι στον ανατολικό τοίχο αλλά συμμετρικά ανοιγμένες στα εκεί άκρα των δύο πλάγιων Στους πλάγιους τοίχους είναι εντοιχισμένα *ηχητικά αγγεία*. Η εκκλησία είχε παλιά τοιχογραφίες αλλά σώζονται μόνο στον τρούλλο και στα δύο ανατολικά λοφία. Υπάρχει ξυλόγλυπτο τέμπλο. Το δάπεδο είναι στρωμένο με τσιμέντο και η στέγη επίσης η οποία παλιά ήταν με σχιστόπλακες.

## Παραπομπές


## Πηγές

*Κωνσταντίνος Παπαϊωάννου, Εκκλησίες και μοναστήρια της Σάμου,Πνευματικό Ίδρυμα Σάμου Νικόλαος Δημητρίου, Αθήνα, 1997.

Κατηγορία:Εκκλησίες στη Σάμο
Διοργανώσεις Ε.Π.Σ. Ηλείας 1980–81

Για την περίοδο 1980-81, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο '''Αίας Γαστούνης''' ο οποίος κέρδισε την άνοδο στην Εθνική Ερασιτεχνική κατηγορία της επόμενης περιόδου.

## Πρωτάθλημα

Η περίοδος 1980-81 ήταν η 12η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (2 όμιλοι)
* Γ κατηγορία (2 όμιλοι)

### Α κατηγορία
Στην Α κατηγορία μετείχαν 16 ομάδες.

### Β κατηγορία
Στην Β κατηγορία μετείχαν 24 ομάδες χωρισμένες σε δύο ομίλους.

#### 1ος όμιλος

#### 2ος όμιλος

### Γ κατηγορία
Στη Γ΄ κατηγορία μετείχαν 20 ομάδες χωρισμένες σε δύο ομίλους.

#### 1ος όμιλος

ο Α.Ο Μακρίσια είχε 4 μηδενισμούς και -8 βαθμούς.

#### 2ος όμιλος

## Κύπελλο Ηλείας
**Τελικός**

**[[Πανηλειακός Αθλητικός Όμιλος Πύργου|Πανηλειακός]]** - **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** 2-0 άνευ αγώνα

* ο Αστέρας Αμαλιάδας παραιτήθηκε του τελικού, πριν να οριστεί ημερομηνία και τόπος διεξαγωγής του αγώνα.

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1980-1981
Κατηγορία:Εγχώρια ποδοσφαιρικά κύπελλα 1980-1981
Χεδιβάτο της Αιγύπτου

Το **χεδιβάτο της Αιγύπτου** (αραβικά: خديوية مصر, , οθωμανικά τουρκικά: خدیویت مصر, *Hıdiviyet-i Mısır*) ήταν αυτόνομο, φόρου υποτελές κράτος της Οθωμανικής Αυτοκρατορίας, που συστάθηκε και κυβερνήθηκε από τη δυναστεία του Μεχμέτ Αλή μετά την ήττα και την απέλαση των δυνάμεων του Ναπολέοντα Βοναπάρτη που έθεσαν τέλος στη βραχύβια γαλλική κατοχή της Κάτω Αιγύπτου. Το Ηνωμένο Βασίλειο κατέλαβε το έδαφος το 1882 και η βρετανική κυριαρχία διήρκεσε μέχρι το 1914, όταν το Ηνωμένο Βασίλειο σύστησε προτεκτοράτο που ονομάστηκε σουλτανάτο της Αιγύπτου.

## Οικονομία
Κατά τη διάρκεια του χεδιβάτου, η τυποποιημένη μορφή του αιγυπτιακού νομίσματος ήταν η αιγυπτιακή λίρα. Λόγω της σταδιακής ευρωπαϊκής κυριαρχίας της αιγυπτιακής οικονομίας, το χεδιβάτο υιοθέτησε το χρυσό πρότυπο το 1885.

Παρόλο που η υιοθέτηση σύγχρονων βιομηχανικών τεχνικών άρχισε υπό τον Μεχμέτ Αλή στις αρχές του 19ου αιώνα, η πολιτική συνεχίστηκε από τους χεδίβες. Οι μηχανές εισήχθησαν στην Αίγυπτο και, με την κατάργηση του khedivate το 1914, η βιομηχανία κλωστοϋφαντουργίας είχε γίνει η πιο σημαντική στο έθνος.

## Δείτε επίσης
*Χεδίβης

## Παραπομπές


## Εξωτερικοί σύνδεσμοι

*Προξεκινές αναφορές από τα αρχεία του Foreign Office, σχετικές με την ανακατοχή της Θάσου από την Τουρκία  Θασιακά, ΤΕΙ ΑΜΘ

Κατηγορία:Οθωμανική Αυτοκρατορία
Κατηγορία:Ιστορία της Αιγύπτου
Αλβέρτος Α΄ του Ναμύρ

O **Αλβέρτος Α΄ του Ναμύρ**, (απεβίωσε περί το 1101) από τον Οίκο του Ναμύρ ήταν κόμης του Ναμύρ (998 - 1101).
Ήταν ο πρωτότοκος γιος του Ροβέρτου Α΄ κόμη του Λόμμε(γκαου) και έγινε κόμης του Ναμύρ το 998.

## Οικογένεια

Νυμφεύτηκε την Ερμενγκάρντε των Καρολιδών, κόρη του Καρόλου δούκα της Κάτω Λωρραίνης και είχε τέκνα:

* Ροβέρτος Β΄ απεβ. 1018-31, κόμης του Ναμύρ.
* Αλβέρτος Β΄ απεβ. 1067, κόμης του Ναμύρ. Με την Ρεγκελίντε απέκτησε τη: 
** Χέντβιχ του Ναμύρ, που παντρεύτηκε τον Γεράρδο Δ΄ δούκα της Αλσατίας.
*** Βεατρίκη απεβ. 1116/17, παντρεύτηκε τον Στέφανο Α΄ κόμη της Βουργουνδίας. 
**** Ρενώ Γ΄ των Ιβρέα π.1087-1148, κόμης της Βουργουνδίας.
***** Βεατρίκη Α΄1143-1184, κόμισσα της Βουργουνδίας. Παντρεύτηκε τον Φρειδερίκο Α΄ Βαρβαρόσσα αυτοκράτορα της Γερμανίας. 

Υπάρχουν αμφιβολίες σχετικά με τα ακριβή ονόματα των θυγατέρων τους, επειδή εμφανίζονται δυο διαφορετικά γενεαλογικά δέντρα.

Δύο πηγές της εποχής δίνουν διαφορετικά ονόματα για τις κόρες του. Η "Γενεαλογία των απογόνων του Αγ. Αρνούλφου" αναφέρει:

* Χαντεβίντε.
* Έμμα του Λόοτς.

Η *Ζωή του Αρνούλφου επισκόπου Συεσσιώνος* (γαλλ. Σουασσόν) I.3, MGH SS XV.2, p. 879 παραθέτει:

* Λιούτγκαρτ, μητέρα του Έμμον κόμη του Λόοτς και του Όττο.
* Γκόντα.
* Ερμενγκάρντε.

Πιστεύεται ότι η Έμμα και η Λιούτγκαρτ, οι οποίες σχετίζονται με το Λόοτς, ταυτίζονται.

## Πρόγονοι



	

## Παραπομπές
 		


## Πηγές

*Medieval Lands Project on Albert I, Count of Namur
*Ancestral Roots of Certain American Colonists Who Came to America Before 1700 by Frederick Lewis Weis: Seventh Edition, Lines 149-20, 164-24

Κατηγορία:Οίκος του Ναμύρ
Κατηγορία:Κόμητες του Ναμύρ
Φρειδερίκος της Έσσης και του Ρήνου

Ο **Φρειδερίκος Γουλιέλμος της Έσσης και του Ρήνου** (γερμ. *Friedrich von Hessen und bei Rhein*, 7 Οκτωβρίου 1870 - 29 Μαΐου 1873) ήταν πρίγκηπας της Έσσης και παρά τω Ρήνω. 

## Βιογραφία

### Πρώτα χρόνια
Ο *Φρειδερίκος Γουλιέλμος Αύγουστος Βίκτωρ Λεοπόλδος Λουδοβίκος* ήταν το πέμπτο παιδί και ο δεύτερος γιος του Λουδοβίκου Δ΄ της Έσσης και παρά τω Ρήνω και της Αλίκης του Ηνωμένου Βασιλείου. Ήταν εγγονός της βασίλισσας Βικτωρίας. Με το υποκοριστικό "*Φρίττι*" στην οικογένεια, ήταν ένα χαρούμενο και ζωντανό παιδί παρά την ασθένειά του. Το όνομα "*Λεοπόλδος*" προστέθηκε ως ένα από τα ονόματά του προς τιμήν του αιμοφιλικού αδελφού της μητέρας του, Λεοπόλδου, Δούκα του Ώλμπανυ, ο οποίος ήταν ο νονός του Φρειδερίκου.

### Διάγνωση της αιμορροφιλίας
Η αιμορροφιλία του -ασθένεια που κληροδοτήθηκε σε πολλά μέλη της οικογένειας της βασίλισσας Βικτωρίας- διαγνώστηκε για πρώτη φορά τον Φεβρουάριο του 1873, λίγους μήνες πριν από το θάνατό του, όταν χτύπησε στο αυτί του και αιμορραγούσε για τρεις ημέρες. Οι επίδεσμοι δεν μπορούσαν να σταματήσουν τη ροή του αίματος.

### Θάνατος
Στα τέλη Μαΐου του 1873, ο Φρειδερίκος και ο μεγαλύτερος αδερφός του, Ερνέστος, έπαιζαν μαζί στην κρεβατοκάμαρα της μητέρας τους. Ο Ερνέστος έτρεξε σε ένα άλλο δωμάτιο, το οποίο ήταν τοποθετημένο δεξιά στην κρεβατοκάμαρα της Αλίκης και κοιτούσε από το παράθυρο τον μικρότερο αδερφό του. Η Αλίκη έτρεξε για να πάρει τον Ερνέστο μακριά από το παράθυρο. Όταν βγήκε έξω από το δωμάτιο, ο Φρειδερίκος ανέβηκε πάνω σε μια καρέκλα δίπλα σε ένα ανοιχτό παράθυρο στην κρεβατοκάμαρα της μητέρας του, για να κοιτάξει προσεκτικά τον αδερφό του. Η καρέκλα αναποδογυρίστηκε και ο Φρειδερίκος έπεσε από το παράθυρο, πέφτοντας σε απόσταση είκοσι μέτρα κάτω. 
Ο Φρειδερίκος επέζησε της πτώσης και ίσως ζούσε αν δεν ήταν αιμοφιλικός. Πέθανε ώρες αργότερα από αιμορραγία του εγκεφάλου σε ηλικία 2,5 ετών.

### Επακόλουθα
Μετά το θάνατο του Φρειδερίκου, η συντετριμμένη μητέρα του συχνά προσευχόταν στον τάφο του και χαρακτήριζε μικρά γεγονότα στη ζωή του. Η Αλίκη έπαιρνε επίσης συχνά τα παιδιά της μαζί της στον τάφο του Φρειδερίκου. Ο σύζυγός της, Λουδοβίκος, δεν φέρεται να μοιράστηκε τη θλίψη της. Ο αδελφός του Φρειδερίκου, Ερνέστος, είπε στη μητέρα του ότι ήθελε όλη η οικογένεια να πεθάνει μαζί, όχι μόνοι "*σαν τον Φρίττι*". Δυο από τις αδελφές του Φρειδερίκου, η Ειρήνη και η Αλίκη, είχαν επίσης αιμοφιλικούς γιους.

Πέντε χρόνια μετά, η Αλίκη και η μικρότερη κόρη της, Μαρία, πέθαναν από διφθερίτιδα, βυθίζοντας την οικογένεια σε θλίψη.

## Πρόγονοι

## Πηγές
*Mager, Hugo (1998). *Elizabeth: Grand Duchess of Russia*. Carroll and Graf Publishers, Inc. 

## Παραπομπές


Κατηγορία:Οίκος της Έσσης
Ροβέρτος Β΄ του Ναμύρ

Ο **Ροβέρτος Β΄ του Ναμύρ** (Γερμ. *Robert II* πέθανε 1016/1031) μέλος του Οίκου του Ναμύρ και Κόμης του Ναμύρ (1010 - 1016) ήταν μεγαλύτερος γιος του Αλβέρτου Α΄ του Ναμύρ και της Ερμενγκάντε κόρης του Καρόλου της Κάτω Λωρραίνης.

## Βιογραφία

Διαδέχθηκε τον πατέρα του στην Κομητεία του Ναμύρ (1010), η μητέρα του ήταν αδελφή της Γκέρμπεργκα της συζύγου του Λάμπερτ Α΄ του Λουβαίν. Ο Ροβέρτος Β΄ τον βοήθησε το 1012 στη διαμάχη εναντίον του Μπάλντρικ Β΄ επισκόπου της Λιέγης.
Το 1015 συμμετείχε στη μάχη του κάστρου Φλορένς, όπου σκοτώθηκε ο πεθερός του, ο Ροβέρτος Β΄ αναφέρεται σε νέο Γερμανικό έγγραφο (1018). 
Απεβίωσε άγαμος και τον διαδέχθηκε ο νεότερος αδελφός του Αλβέρτος Β΄ του Ναμύρ.

## Πρόγονοι



	

## Παραπομπές
 		


## Πηγές

*Pirenne, Henri (1907). Biographie Nationale de Belgique. Brussels: Académie Royale de Belgique. p. 480.

Κατηγορία:Οίκος του Ναμύρ
Κατηγορία:Κόμητες του Ναμύρ
Αλβέρτος Β΄ του Ναμύρ

Ο **Αλβέρτος Β΄ του Ναμύρ** (γερμανικά: *Albert II*, πέθανε το 1067) μέλος του Οίκο του Ναμύρ και Κόμης του Ναμύρ (1016 - 1067) ήταν δεύτερος γιος του Αλβέρτου Α΄ του Ναμύρ και της Ερμενγκάρντε κόρης του Καρόλου της Κάτω Λωρραίνης.

## Βιογραφία
Διαδέχθηκε τον μεγαλύτερο αδελφό του Ροβέρτο Β΄ του Ναμύρ. Το 1037 συμμετείχε σε πόλεμο εναντίον του Εύδη Β΄ του Μπλουά που επιζητούσε να δημιουργήσει ένα βασίλειο ανάμεσα στη Γαλλία και τη Γερμανία. Το 1046 υποστήριξε τον αυτοκράτορα Ερρίκο Γ΄ στη διαμάχη του με τους Γοδεφρείδο Γ΄ της Κάτω Λωρραίνης και Βαλδουίνο Ε΄ της Φλάνδρας. 
Ίδρυσε στο Ναμύρ τον καθεδρικό ναό του Σαιν Άλμπαν (1047).

## Οικογένεια
Με τη σύζυγο του Ρεγκελίντα των Αρντέν-Βερντέν (1010 - 1015), κόρη του Γκοθέλο Α΄ της Λωρραίνης απέκτησε :

*Αλβέρτος Γ΄ π.1027-1102, κόμης του Ναμύρ. 
*Ερρίκος Α΄ απεβ. 1097, κόμης του Ντυρμπουί.
*Χέντβιχ, παντρεύτηκε τον Γεράρδο Δ΄ δούκα της Λωρραίνης.

## Πρόγονοι



	

## Παραπομπές


## Πηγές
*Borgnet, Jules (1866). Biographie Nationale. Brussels: Académie Royale de Belgique. p. 196-197.
*Gislebertus (of Mons) (2005). Chronicle of Hainaut. Translated by Napran, Laura. The Boydell Press.

Κατηγορία:Οίκος του Ναμύρ
Κατηγορία:Κόμητες του Ναμύρ
Ερρίκος Α΄ του Ντυρμπουί

Ο **Ερρίκος Α΄**, γαλλ. Henri I (απεβ. 1097) από τον Οίκο του Ναμύρ ήταν κόμης του Ντυρμπουί.

## Βιογραφία
Ήταν ο δευτερότοκος γιος του Αλβέρτου Β΄ κόμη του Ναμύρ και της Ρεγκελίνδης των Αρντέν-Βερντέν, κόρης του Γκοθέλο Α΄ δούκα της Λωρραίνης.

Ο Ερρίκος Δ΄ της Γερμανίας επιβεβαίωσε δωρεές του Ερρίκου Α΄ στο ναό του Αγ. Ιακώβου στη Λιέγη και μάρτυρας σε αυτό ήταν ο Γκίζελμπερτ Β΄ κόμης του Ντυράς. Ο Ερρίκος Α΄ συμμετείχε στην Α΄ Σταυροφορία και απεβίωσε το 1097 στην Ιερουσαλήμ.

Τον διαδέχθηκε το μόνο τέκνο του, ο Γοδεφρείδος.

## Οικογένεια
Νυμφεύτηκε μία γυναίκα, που δεν μας είναι γνωστό το όνομά της και είχε τέκνα:
* Γοδεφρείδος απεβ. πριν το 1124, κόμης του Ντυρμπουί.

## Πρόγονοι



	

## Πηγές
* Gade, John A., *Luxembourg in the Middle Ages*, Brill, 1951
* *Terre de Durbuy, catalogue d'exposition, Durbuy,* Halle aux Blés, Ministère de la Communauté française, Direction générale des Arts et des Lettres, Administration du Patrimoine Culturel, 1982
* [Medieval Lands Project, Comtes du Durbuy](http://fmg.ac/Projects/MedLands/LOTHARINGIAN%20(LOWER)%20NOBILITY.htm#HenriINamurDurbuydied1088)

Κατηγορία:Οίκος του Ναμύρ
Georgian Airways

Η **Georgian Airways** (), παλαιότερα γνωστές ως Airzena, είναι ο ιδιωτικός αεροπορικός φορέας της Γεωργίας, με έδρα την Τιφλίδα. Η βασική της βάση είναι το Διεθνές Αεροδρόμιο της Τιφλίδας.

## Ιστορία
Η αεροπορική εταιρεία Airzena ιδρύθηκε τον Σεπτέμβριο του 1993. Αρχικά, η Airzena πραγματοποιούσε πτήσεις τσάρτερ στα Ηνωμένα Αραβικά Εμιράτα, την Ιταλία, την Κίνα, την Αίγυπτο, την Ινδία, τη Συρία, καθώς και μια τακτική πτήση στη Βιέννη. Σε αυτή την περίπλοκη οικονομική και πολιτική περίοδο, λόγω της σωστά επιλεγμένης στρατηγικής, η εταιρεία πέτυχε να επιτύχει την αναγνώριση και να διατηρήσει το μερίδιό της στην αεροπορική αγορά.

Το 1999 η Airzena έγινε ο αερομεταφορέας της Γεωργίας. Τον Αύγουστο του 2004, η εταιρεία μετονομάστηκε σε Georgian Airways.

Το πρώτο εξάμηνο του 2000, η διοίκηση της αεροπορικής εταιρείας αποφάσισε να εκσυγχρονίσει τον στόλο και μίσθωσε δύο αεροσκάφη Boeing 737-500 από την Hapag-Lloyd. Αυτή ήταν η πρώτη περίπτωση κατά την οποία η γεωργιανή αεροπορική εταιρεία άρχισε να χρησιμοποιεί το σύγχρονο δυτικό εξοπλισμό. Από τότε, η Georgian Airways αναπτύσσει και εκσυγχρονίζει μόνιμα τον στόλο της.

## Προορισμοί
Η Georgian Airways εκτελεί δρομολόγια από τη Γεωργία προς προορισμούς στην Αρμενία, την Αυστρία, το Βέλγιο, τη Τσεχία, τη Γαλλία, τη Γεωργία, τη Γερμανία, το Ιράν, το Ισραήλ, την Ιταλία, το Καζακστάν, την Ολλανδία, τη Ρωσία, την Ισπανία, την Ουκρανία και το Ηνωμένο Βασίλειο.

### Συμφωνίες
Η Georgian Airways έχει συνάψει συμφωνίες μοιράσματος κωδικού πρόσβασης με τις ακόλουθες αεροπορικές εταιρείες:
* airBaltic
* Armenia Aircompany
* Austrian Airlines
* KLM

## Στόλος
### Σημερινός στόλος
μικρογραφία|Ένα Boeing 737-500 της Georgian το 2011
Ο στόλος της Georgian Airways αποτελείται από τα ακόλουθα αεροσκάφη (Φεβρουάριος 2018)




Το Bombardier Challenger 850 χρησιμοποιείται μόνο για κυβερνητικούς σκοπούς και πολύ σημαντικά πρόσωπα.

### Παλαιότερος στόλος
Ο στόλος της εταιρείας περιελάμβανε στο παρελθόν τα εξής αεροπλάνα:
* Boeing 737-300
* Boeing 737-400
* Boeing 737-500
* Bombardier CRJ100ER

## Ατυχήματα
* Στις 4 Απριλίου 2011, η Πτήση 860 της Georgian Airways, μια πτήση τσάρτερ για αποστολή των Ηνωμένων Εθνών, με το αεροπλάνο CRJ100ER 4L-GAE, συνετρίβη στο αεροδρόμιο Ντζίλι στην Κινσάσα στη Λαϊκή Δημοκρατία του Κονγκό. Τριάντα δύο από τους 33 επιβάτες σκοτώθηκαν, με μοναδικό επιζώντα ένα Κονγκολέζο δημοσιογράφο.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αεροπορικές εταιρείες της Γεωργίας
Χρηματιστήριο του Βελιγραδίου

Το **Χρηματιστήριο Αξιών του Βελιγραδίου** (*BELEX*, *Београдска берза*) εδρεύει στο Βελιγράδι της Σερβίας. Το χρηματιστήριο ιδρύθηκε το 1894 στο Βασίλειο της Σερβίας, έπειτα από τη δημιουργία του χρηματιστηριακού νόμου του 1886. Επί του παρόντος, το χρηματιστήριο είναι πλήρες μέλος της Ομοσπονδίας Ευρωασιατικών Χρηματιστηρίων (FEAS) και συνεργαζόμενο μέλος της Ομοσπονδίας Ευρωπαϊκών Αμοιβαίων Κεφαλαίων (FESE).

Οι πρώτες ιδέες σχετικά με τη θέσπιση ενός θεσμικού οργάνου που θα ελέγχει την κίνηση της αξία του χρήματος εμφανίστηκαν στη Σερβία τη δεκαετία του 1830. Η Σερβική Εμπορική Ένωση, σημαντική για την ανάπτυξη ολόκληρης της σερβικής οικονομίας, προώθησε την ψήφιση του νόμου περί χρηματιστηρίου. Η εθνοσυνέλευση ψήφισε το νόμο στις 3 Νοεμβρίου 1886 και ο νόμος επικυρώθηκε από τον τότε βασιλιά της Σερβίας Μίλαν Γ΄ Ομπρένοβιτς. Λίγα χρόνια αργότερα, στις 21 Νοεμβρίου 1894, στο Γκρατζάνσκα κασίνα το χρηματιστήριο του Βελιγραδίου διεξήγαγε την ιδρυτική του συνέλευση και επέλεξε τους διαμεσολαβητές διαχείρισης και ανταλλαγής. Ο σκοπός της ίδρυσης του χρηματιστηρίου ήταν η προώθηση, διευκόλυνση και ρύθμιση των συναλλαγών σε διάφορα εμπορεύματα, ενώ τα χρεόγραφά του έπρεπε να είναι μετοχές, επιταγές, κουπόνια, κέρματα και χαρτονομίσματα.

Οι πρώτες εμπορικές συναντήσεις πραγματοποιήθηκαν στο ξενοδοχείο «Bosna» στην όχθη του ποταμού Σάβου, όπου οι εξαγωγείς συναντιούνταν για την προετοιμασία συμβάσεων τροφίμων και φρούτων. Καθώς αναπτύσσονταν οι συναλλαγές, δημιουργήθηκαν δύο τμήματα για τα εμπορεύματα, τα οποία παρέμειναν στην ίδια πλευρά του Σάβου με το Χρηματιστήριο Αγορών Κεφαλαίων και το τμήμα νομισμάτων και απαιτήσεων, το Ανταλλακτήριο Συναλλάγματος. Το χρηματιστήριο του Βελιγραδίου θεωρείται ως ένα από τα καλύτερα οργανωμένα χρηματοπιστωτικά ιδρύματα και ένα από τα παλαιότερα χρηματιστήρια στην Ευρώπη. Οι τιμές που καθορίστηκαν στο χρηματιστήριο αυτό ήταν οι τιμές αναφοράς προϊόντων και άλλων ευρωπαϊκών χρηματιστηρίων.

Κατά τη διάρκεια του 2003 και του 2004 σημειώθηκαν σημαντικές βελτιώσεις στην ανάπτυξη του εμπορικού συστήματος του χρηματιστηρίου. Το πρώτο ευρετήριο του Χρηματιστηρίου του Βελιγραδίου δημοσιεύθηκε στα τέλη του 2004 και μέχρι σήμερα οι συναλλαγές συνεχίζουν να αναπτύσσονται και σε άλλους χρηματιστηριακούς δείκτες. Στις 22 Φεβρουαρίου 2016 το Χρηματιστήριο του Βελιγραδίου, μαζί με το Χρηματιστήριο της Λιουμπλιάνας, αποφάσισε να ενταχθεί την πλατφόρμα SEE Link και το περιφερειακό δίκτυο της Ευρωπαϊκής Τράπεζας Ανασυγκρότησης και Ανάπτυξης.

## Παραπομπές


Κατηγορία:Οικονομία της Σερβίας
Βελιγραδιου
Ροβέρτος Α΄ του Ναμύρ

Ο **Ροβέρτος Α΄**, γερμ. Robert (απεβ. πριν το 981) από τον Οίκο του Ναμύρ ήταν κόμης του Λόμμεγκαου το 946.

## Βιογραφία
Η καταγωγή του είναι άγνωστη. έθεσε τον εαυτό του ανεξάρτητο και αντιτέθηκε στον Μπρούνο των Οθωνιδών αρχιεπίσκοπο της Κολωνίας και δούκα της Λοθαριγγίας.

Ο Ροβέρτος Α΄ αγνόησε το διάταγμα (edict) του Μπρούνο, που τον διέταζε να κατεδαφίσει όλα τα οχυρά που έκτισε, χωρίς να ζητήσει την άδειά του.

## Οικογένεια
Η ταυτότητα της συζύγου του δεν μας είναι ακριβώς γνωστή. Ήταν η Ερμενγάρδη της Λωρραίνης, κόρη του Όθωνα του Βερντέν, δούκα της Λωρραίνης (γερμανική εκδοχή) ή η Λιουτγάρδη του Μπίντγκαου, κόρη του Αδαλβέρτου κόμη του Μετς (γαλλική εκδοχή). Είχε τέκνα:
* Αλβέρτος Α΄ απεβ. 1011, κόμης του Ναμύρ.
* Γκίζελμπερτ.
* Ράτμποουτ.

## Πρόγονοι



	

## Εξωτερικές Πηγές
* Foundatio for Medieval Genealogy, European Nobility Germany (H.R.E.), Lotharingia, Namur

Κατηγορία:Οίκος του Ναμύρ
Κατηγορία:Κόμητες του Ναμύρ
Γοδεφρείδος του Ντυρμπουί

Ο **Γοδεφρείδος**, γαλλ. Godefroi (απεβ. πριν το 1124) από τον Οίκο του Ναμύρ ήταν κόμης του Ντυρμπουί.

## Βιογραφία
Ήταν το μόνο τέκνο του Ερρίκου Α΄ κόμη του Ντυρμπουί.

Αιχμαλώτισε τον Ότμπερτ επίσκοπο της Λιέγης και τον φυλάκισε στο Ντυρμπουί. Αυτό μάλλον συνδέεται με τη διαμάχη του Ότμπερτ με τον Γοδεφρείδο Α΄ των Ρέγκιναρ κόμη του Λουβαίν για την κομητεία του Μπρούνενγκερουτς. Τελικά ο Ερρίκος Δ΄ την απέδωσε στον Αλβέρτο Γ΄ κόμη του Ναμύρ, θείο του Γοδεφρείδου. Αυτό εγινε λόγω της διαφωνίας του Ερρίκου Γ΄ κόμη του Λουξεμβούργου και του Άρνολτ Α΄ κόμη του Λόον (Λόοτς).

Πριν το 1124 ο Γοδεφρείδος απεβίωσε και τον διαδέχθηκε ο γιος του Ερρίκος Β΄. Όταν αυτός απεβίωσε η κομητεία πέρασε στον Ερρίκο Δ΄ των Ναμύρ κόμη του Λουξεμβούργου, εξάδελφο του Γοδεφρείδου.

## Οικογένεια
Νυμφεύτηκε την Αλίκη, κόρη του Ερρίκου, κόμη του Γκρανπρέ & Πορσιάν και είχε τέκνα:
* Ριχάρδος Α΄, επίσκοπος του Βερντέν.
* Ερρίκος Β΄, κόμης του Ντυρμπουί.
* Αλίκη, μοναχή.

## Πρόγονοι



	

## Πηγές
* Gade, John A., *Luxembourg in the Middle Ages*, Brill, 1951
* *Terre de Durbuy, catalogue d'exposition, Durbu*y, Halle aux Blés, Ministère de la Communauté française, Direction générale des Arts et des Lettres, Administration du Patrimoine Culturel, 1982
* [Medieval Lands Project, Comtes du Durbuy](http://fmg.ac/Projects/MedLands/LOTHARINGIAN%20(LOWER)%20NOBILITY.htm#HenriINamurDurbuydied1088)

Κατηγορία:Οίκος του Ναμύρ
Αλβέρτος Γ΄ του Ναμύρ

Ο **Αλβέρτος Γ΄ του Ναμύρ ** (Γαλλ. *Albert III* περί το 1027 - 29 Ιουλίου 1102) μέλος του Οίκου του Ναμύρ και Κόμης του Ναμύρ (1063 - 1102) ήταν μεγαλύτερος γιος του Αλβέρτου Β΄ του Ναμύρ και της Ρεγκελίντας της κόρης του Γκοθέλο Α΄ της Λωρραινης.

## Βιογραφία

Αναμείχθηκε στους πολέμους διαδοχής του Οίκου της Φλάνδρας (1071) και βοήθησε τη Ριχίλδη, κόμισσα του Αινώ να πολεμήσει τον Ροβέρτο της Φριζίας αλλά η Ριχίλδη ηττήθηκε και έχασε τη Φλάνδρα.
Η Ματθίλδη της Κανόσα μαρκησία της Τοσκάνης τον υποστήριξε όταν ήθελε να κερδίσει το δουκάτο του Μπουγιόν (1076) που το διεκδικούσε από την μητέρα του, πολέμησε εναντίον του Γοδεφρείδου του Μπουγιόν. Σε μάχη κοντά στο Ντάλεμ σκότωσε τον Χέρμαν Β΄ της Λοθαριγγίας, γι'αυτό εξέπεσε από την εύνοια του βασιλιά της Γερμανίας. Ο Ερρίκος του Βερντέν επίσκοπος της Λιέγης με την *Ειρήνη του Θεού* έκλεισε ειρήνη υπέρ του Γοδεφρείδου (1086).
Ο Ότμπερτ της Λιέγης επίσκοπος της Λιέγης του έδωσε την κομητεία του Μπρούνενγκερουτς (1099).

## Οικογένεια

Με την σύζυγο του Ίδα της Σαξονίας (1065) κόρη του Βερνάρδου Β΄ της Σαξονίας απέκτησε:
*Γοδεφρείδος Α΄ 1068-1139, κόμης του Ναμύρ.
*Ερρίκος Α΄ 1070-1138, κόμης του Λα Ρος. 
**Γοδεφρείδος, κόμης του Λα Ρος.
**Ερρίκος Β΄ απεβ. 1153, κόμης του Λα Ρος.
*Ματίλντα, παντρεύτηκε πρώτα τον Τιερρύ Α΄ του Βαλκούρ και μετά τον Νικόλαο κύριο του Αβέν.
*Φρειδερίκος απεβ. 1121, επίσκοπος της Λιέγης.
*Αλβέρτος απεβ. 1122, κόμης της Γιάφφας. 
*Αδελαΐδα 1068-1124, παντρεύτηκε τον Όθωνα Β΄ των Καρολιδών κόμη του Σινύ.

## Πρόγονοι



	

## Παραπομπές
 		


## Πηγές

*J. Borgnet, Jules (1866). Biographie Nationale. Brussels: Académie Royale de Belgique. p. 198–199.
*Gislebertus (of Mons) (2005). Chronicle of Hainaut. Translated by Napran, Laura. The Boydell Press.

Κατηγορία:Οίκος του Ναμύρ
Κατηγορία:Κόμητες του Ναμύρ
Φρειδερίκος της Λιέγης

Ο **Φρειδερίκος**, γαλλ. Frederick (απεβ. 1121) από τον Οίκο του Ναμύρ ήταν επίσκοπος της Λιέγης (1119-1121).

## Βιογραφία
Ήταν ο τρίτος γιος του Αλβέρτου Γ΄ κόμη του Ναμύρ και της Ίντας των Μπίλλουνκ, κόρης του Βερνάρδου Β΄ δούκα της Σαξονίας. 

Διαδέχθηκε τον Αλέξανδρο επίσκοπο της Λιέγης, όταν αυτός εξαναγκάστηκε σε παραίτηση, μετά από κατηγορίες εναντίον του για σιμωνία το 1119. Ως αποτέλεσμα, ο Φρειδερίκος υπέφερε από την ανοικτή έχθρα των υποστηρικτών του Αλεξάνδρου. 

Πιστεύεται ότι δηλητηριάστηκε από τον κόμη του Λουβαίν και απεβίωσε το 1121.

## Πρόγονοι



	

## Παραπομπές


Κατηγορία:Οίκος του Ναμύρ
Κατηγορία:Επίσκοποι του 12ου αιώνα
Γοδεφρείδος Α΄ του Ναμύρ

O **Γοδεφρείδος Α΄ του Ναμύρ** (γερμ. : *Godfrey I*, πριν το 1080 - 19 Αυγούστου 1139) μέλος του Οίκου του Ναμύρ και Κόμης του Ναμύρ (1102 - 1139) ήταν μεγαλύτερος γιος του Αλβέρτου Γ΄ του Ναμύρ και της  Ίντας, κόρης του Βερνάρδου Β΄ της Σαξονίας. Ίδρυσε το *αβαείο του Φλόρεφφε*, στο οποίο και τάφηκε (1121).
Δεύτερη σύζυγός του ήταν η Ερμεσίνδη των Αρντέν. Ο Φρειδερίκος Α΄ Βαρβαρόσσα όρισε την Ερμενσίνδη κληρονόμο της κομητείας του Λουξεμβούργου· αυτή την απέδωσε στον γιο της Ερρίκο Δ΄.

## Οικογένεια

Με την πρώτη σύζυγο του Σίβυλλα (1087) κόρη του Ρότζερ του Σατώ-Πορσιέν απέκτησε:
* Ελισάβετ, παντρεύτηκε τον Ζερβαί του Ρετέλ
* Φλαντρίνα, παντρεύτηκε τον Ούγο του Επινουά.

Όταν η Σίβυλλα βρέθηκε έγκυος με τον εραστή της Ενγκερράνντ Α΄ του Κουσύ (1105), ο Γοδεφρείδος τη διαζεύχθηκε.

Με την δεύτερη σύζυγο του Ερμεσίνδη των Αρντέν (1109), κόρη του Κορράδου Α΄ κόμη του Λουξεμβούργου, απέκτησε:
*Αλβέρτος απεβίωσε νέος το 1127.
*Ερρίκος Δ΄ απεβ.1196, κόμης του Λουξεμβούργου.
*Κλημεντία απεβ. 1158, παντρεύτηκε τον Κορράδο Α΄ δούκα του Τσέρινγκεν.
*Αλίκη, παντρεύτηκε τον Βαλδουίνο Δ΄ κόμη του Αινώ.
* Βεατρίκη απεβ. 1160, παντρεύτηκε τον Γκυτιέ/Ιτιέ των Βιτρύ κόμη του Ρετέλ.

## Πρόγονοι



	

## Παραπομπές
 		


## Πηγές

*Detlev Schwennicke: Europäische Stammtafeln, Τόμος 7, 1979, Πίνακας. 68
*Gilbert de Mons (2005). Chronicle of Hainaut. Translated by Napran, Laura. Boydell Press.
*Little, Lester K. (1978). Religious Poverty and the Profit Economy in Medieval Europe. Cornell University Press.

Κατηγορία:Οίκος του Ναμύρ
Κατηγορία:Κόμητες του Ναμύρ
Βαχτάνγκ Ρτσεουλισβίλι

Ο **Βαχτάνγκ Ρτσεουλισβίλι** (, 1 Ιανουαρίου 1954 – 13 Απριλίου 2017) ήταν Γεωργιανός επιχειρηματίας και πολιτικός. Διετέλεσε μέλος του κοινοβουλίου της Γεωργίας από το 1992 έως το 2003, αρχηγός του Σοσιαλιστικού Κόμματος της Γεωργίας από το 1995 έως το 2003, και ιδρυτής της μεγαλύτερης κατασκευαστικής εταιρείας στην Γεωργία, τη Centre Point Group, η οποία εμπλέχθηκε σε διαμάχη για υπεξαίρεση. 

## Πρώιμη καριέρα
Γεννήθηκε στην Τιφλίδα στην τότε Σοβιετική Γεωργία. Ο Ρτσεουλισβίλι αποφοίτησε από το κρατικό πανεπιστήμιο της Τιφλίδας με πτυχίο φυσικής το 1977. Ήταν αντιπρόεδρος της λέσχης Νέων Επιστημόνων από το 1979 έως το 1982 και ήταν επικεφαλής της Ομάδας Καθηγητών της Κεντρικής Επιτροπής της Γεωργιανής Κοσμομόλ από το 1982 έως το 1984. Στη συνέχεια εργάστηκε για το Πληροφοριακό Κέντρο των Κοινωνικών Επιστημών της Γεωργιανής Ακαδημίας Επιστημών από το 1985 έως το 1987 και διετέλεσε αντιπρόεδρος της Κρατικής Επιτροπής Ειρήνης της Γεωργίας από το 1987 έως το 1992. Επίσης σχολίαζε θέματα που αφορούσαν την πολιτική στον γεωργιανό τύπο και τη τηλεόραση.

## Πολιτική καριέρα
Ο Ρτσεουλισβίλι άρχισε να δραστηριοποιείται στην πολιτική της μετασοβιετικής Γεωργίας το 1992, όταν εξελέγη στο Κοινοβούλιο της Γεωργίας με το κόμμα Ένωση Πολιτών της Γεωργίας του Έντουαρντ Σεβάρντνατζε. Διετέλεσε αντιπρόεδρος της Βουλής από το 1992 έως το 1995. Τον Αύγουστο του 1995, τραυματίστηκε ελαφρά σε μια έκρηξη αυτοκινήτου με στόχο τον Σεβάρντνατζε. Αργότερα εκείνο το έτος, εγκατέλειψε την Ένωση των Πολιτών και ίδρυσε το Σοσιαλιστικό Κόμμα της Γεωργίας. Διετέλεσε μέλος δύο μεταγενέστερων συγκλήσεων του Κοινοβουλίου της Γεωργίας (1995-1999, 1999-2003). Το κόμμα του, το οποίο ήταν σε μετριοπαθή αντιπολίτευση με την κυβέρνηση του Σεβαρντνάτζε, σημείωσε επίσης σημαντική επιτυχία στις τοπικές εκλογές του 1998. Μέχρι τον Νοέμβριο του 2003, επανήλθε και πάλι υπέρ του Σεβαρντνάτζε, αλλά οι μαζικές διαμαρτυρίες κατά των εκλογικών ανωμαλιών - γνωστές ως η Επανάσταση των Τριαντάφυλλων - ανάγκασαν τον Σεβαρντάντ να παραιτηθεί. Μέσα σε λίγες ημέρες μετά την επανάσταση, τον Δεκέμβριο του 2003, ο Ρτσεουλισβίλι ανακοίνωσε την απόσυρσή του από την πολιτική και παραιτήθηκε από την θέση του προέδρου του Σοσιαλιστικού Κόμματος.

## Επιχειρηματική καριέρα
Ο Βαχτάνγκ Ρτσεουλισβίλι, η σύζυγός του Μάια Ρτσεουλισβίλι και η κουνιάδα του Ρουσουντάν Κερβαλισβίλι, πρώην κοινοβουλευτική ομιλήτρια (2008-2012), είναι ιδρυτές της Centre Point Group, της μεγαλύτερης εταιρείας ανάπτυξης ακινήτων της Γεωργίας. Στα μέσα της δεκαετίας του 2000, η εταιρεία συμμετείχε σε μια διαμάχη για την υποτιθέμενη εξαπάτηση χιλιάδων πελατών της. Ο οργανισμός παρακολούθησης κατά της διαφθοράς Διεθνής Διαφάνεια-Γεωργία περιέγραψε το σχήμα Πόντσι της εταιρείας ως το «μεγαλύτερο κατασκευαστικό σκάνδαλο» της Γεωργίας,. Το 2013 υπεβλήθησαν κατηγορίες υπεξαίρεσης έναντι των ιδιοκτητών της εταιρείας - της Μάια Ρτσεουλισβίλι και της Ρουσουντάν Κερβαλισβίλι. Κρατούνταν το 2016 και καταδικάστηκαν από το Δημοτικό Δικαστήριο της Τιφλίδας σε τέσσερα χρόνια φυλάκισης το 2017.

## Παραπομπές


 

Κατηγορία:Γεωργιανοί πολιτικοί
Κατηγορία:Γεωργιανοί επιχειρηματίες
Σουλτανάτο της Αιγύπτου

**Σουλτανάτο της Αιγύπτου** () ονομαζόταν το βρετανικό προτεκτοράτο που συστάθηκε στην Αίγυπτο το 1914, ως συνέχεια των προηγούμενων καθεστώτων στα αιγυπτιακά εδάφη. Το 1922 ανακοινώθηκε μονομερώς η ανεξαρτησία της περιοχής και το νεοσυσταθέν κράτος ονομάστηκε βασίλειο της Αιγύπτου.

## Iστορία
Κατά την έναρξη του Α΄ Παγκοσμίου Πολέμου, το Ηνωμένο Βασίλειο, με στρατιωτική παρουσία στην οθωμανική Αίγυπτο από το 1882, σχεδίαζε να ιδρύσει το δικό της προτεκτοράτο και να αντικαταστήσει το προηγούμενο χεδιβάτο της Αιγύπτου, για να μπορέσει να το θέσει εντελώς έξω από την οθωμανική σφαίρα επιρροής. Στις 19 Δεκεμβρίου 1914, επιβλήθηκε ο στρατιωτικός νόμος στη χώρα και ο χεδίβης Αμπάς Χιλμί πασάς αντικαταστάθηκε από τον θείο του Χουσεΐν Καμίλ πασά που πήρε τον τίτλο του σουλτάνου, εκτελώντας χρέη κυβερνήτη της Αιγύπτου. Την ίδια στιγμή η Μεγάλη Βρετανία εγκατέστησε Ύπατη Αρμοστεία στην περιοχή, καθιστώντας την Αίγυπτο προτεκτοράτο. Ο πρώτος Ύπατος Αρμοστής ήταν μέχρι τις 9 Ιανουαρίου 1915 ο Μιλν Τσίταμ, που αντικαταστάθηκε από τον Χένρυ Μακμάχον.

Τον Ιανουάριο του 1915, ο οθωμανικός στρατός με δύναμη 80.000 ανδρών στάλθηκε με σκοπό την ανάκτηση της περιοχής από τους Βρετανούς. Ωστόσο οι Οθωμανοί ηττήθηκαν και στις 3 Φεβρουαρίου 1915 υποχώρησαν προς το κανάλι του Σουέζ. Παρά το γεγονός ότι στη χερσόνησο του Σινά οι εχθροπραξίες συνεχίστηκαν, το προτεκτοράτο δεν απειλήθηκε σοβαρά. Μετά τον Α΄ Παγκόσμιο Πόλεμο ιδρύθηκε το κόμμα Βαφντ με επικεφαλής τον Σαάντ Ζαγκλούλ επονομαζόμενο πασά και τρεις Αιγύπτιους πολιτικούς, οι οποίοι πρότειναν να συζητηθεί το θέμα της ανεξαρτησίας από τη βρετανική κυριαρχία. Η βρετανική κυβέρνηση απέρριψε την πρόταση και συνέλαβε τον Σαάντ Ζαγκλούλ και τρεις από τους συνεργάτες του, τους οποίους και απέλασε στη Μάλτα. Στη συνέχεια ξέσπασε μεγάλη αναταραχή στην περιοχή. Από το Μάρτιο έως τον Απρίλιο του 1919, υπήρξαν εξεγέρσεις και διαμαρτυρίες. Τα γεγονότα αυτά αποτέλεσαν την πρώτη επανάσταση στην Αίγυπτο. Ο λόρδος Έντμουντ Άλενμπι, ο οποίος στάλθηκε στην περιοχή ως Ύπατος Αρμοστής, ακολούθησε μια συμβιβαστική πολιτική απέναντυ στον εθνικισμό.

Ο Σαάντ Ζαγκλούλ απελευθερώθηκε και εξελίχθηκε σε πολιτική προσωπικότητα σε εθνικό επίπεδο, ενώ το Βαφντ μετατράπηκε στην πιο ισχυρή πολιτική δύναμη της Αιγύπτου. Ο λόρδος Άλενμπι δεσμεύτηκε να χορηγήσει στην Αίγυπτο ανεξαρτησία, διαφορετικά θα ήταν δύσκολο να διατηρηθεί το ισχύον καθεστώς. Με μια συνθήκη που προέβλεπε την προστασία των βρετανικών συμφερόντων, ο Άλενμπι επέτρεψε τη μονομερή διακήρυξη ανεξαρτησίας στις 28 Φεβρουαρίου 1922. Έτσι, η Αίγυπτος κέρδισε την ανεξαρτησία της, το σουλτανάτο καταργήθηκε ενώ ο Αχμέντ Φουάντ πήρε τον τίτλο του βασιλιά.

## Παραπομπές


## Βιβλιογραφία
* Dietrich Rauschning: *Der Streit um den Suezkanal. Analyse, Materialien, Bibliographie.* Forschungsstelle für Völkerrecht und ausländisches öffentliches Recht der Universität Hamburg, Hamburg 1956.

Κατηγορία:Ιστορία της Αιγύπτου
Ενέργεια στη Σερβία

Το λήμμα **ενέργεια στη Σερβία** περιγράφει την παραγωγή, την κατανάλωση και την εισαγωγή ενέργειας στη Σερβική Δημοκρατία.

## Ηλεκτρισμός
Ο κύριος παραγωγός ηλεκτρικής ενέργειας στη Σερβία είναι η Elektroprivreda Srbije. Η εταιρεία έχει εγκατεστημένη ισχύ 7.662 MW και παράγει 38,9 TWh ηλεκτρικής ενέργειας ανά έτος. Η παραγωγική ικανότητα από την καύση λιγνίτη είναι 4.390 MW, από φυσικό αέριο και πετρελαιοειδή είναι 336 MW και από υδροηλεκτρικές πηγές είναι 2.936 MW. Η Elektroprivreda Srbije είναι, επίσης, ο μεγαλύτερος παραγωγός λιγνίτη στη Σερβία και έχει κύριες βάσεις στις λεκάνες Κολουμπάρα και Κόστολατς, όπου παράγονται περίπου 37 εκατομμύρια τόνοι ανά έτος. Τέλος, 20 MW παράγονται από αιολική ενέργεια, κυρίως μέσω των εγκαταστάσεών της εταιρείας MK Fintel Wind.

Προκειμένου να αυξηθεί η αποτελεσματικότητα του τομέα μέσω της δράσης των μηχανισμών της αγοράς στην παραγωγή και την προμήθεια ηλεκτρικής ενέργειας, η σερβική κυβέρνηση εισήγαγε ανταγωνισμό στον τομέα της ηλεκτρικής ενέργειας με την υιοθέτηση του νόμου περί ενέργειας το 2004. Οι αγοραστές που πληρούν τα κριτήρια σύμφωνα με τον νόμο έχουν την ευκαιρία να γίνουν ειδικοί αγοραστές και έτσι να έχουν την δυνατότητα να αγοράσουν ηλεκτρική ενέργεια στην ανοικτή αγορά. Στην πρώτη φάση, η αγορά ηλεκτρικής ενέργειας ήταν ανοικτή σε όλους τους δυνητικούς πελάτες με ετήσια κατανάλωση ηλεκτρισμού άνω των 25 GWh. Από 1η Ιανουαρίου 2007 το Συμβούλιο του Οργανισμού Ενέργειας της Δημοκρατίας της Σερβίας αποφάσισε ότι το δικαίωμα απόκτησης του καθεστώτος ενός επιλέξιμου πελάτη είναι διαθέσιμο σε όλους τους πελάτες ηλεκτρικής ενέργειας με ετήσια κατανάλωση άνω των 3 GWh.

## Πετρέλαιο και φυσικό αέριο
Η Naftna Industrija Srbije (*Βιομηχανία Πετρελαίου της Σερβίας*) είναι η μόνη εταιρεία στη Σερβία που ασχολείται με την έρευνα και την παραγωγή αργού πετρελαίου και φυσικού αερίου, καθώς και με την παραγωγή γεωθερμικής ενέργειας. Η εταιρεία διαθέτει όλο τον απαραίτητο εξοπλισμό για την πραγματοποίηση μιας ολόκληρης σειράς σύνθετων δραστηριοτήτων, όπως γεωφυσική εξερεύνηση, έλεγχος της παραγωγής αργού πετρελαίου, φυσικού αερίου και γεωθερμικής ενέργειας. Η πλειοψηφία των πετρελαϊκών κοιτασμάτων της εταιρείας βρίσκονται στο έδαφος της Σερβίας, στην περιοχή Μπανάτ, αν και διατηρεί επιχειρηματικές δραστηριότητες τόσο στη Σερβία όσο και στο εξωτερικό. Το 2011 Naftna Industrija Srbije ξεκίνησε να αναπτύσσει δραστηριότητες στη Νοτιοανατολική Ευρώπη στη Βοσνία και Ερζεγοβίνη, τη Ρουμανία και την Ουγγαρία.

## Παραπομπές


Κατηγορία:Οικονομία της Σερβίας